procesaur/Wiki.mk huggingface dataset:
Медеја (драма на Пјер Корнеј)

Медеја (француски: ''Médée'') - драма (трагедија) на францускиот писател Пјер Корнеј од 1635 година.
1 Содржина
Централната тема во драмата се љубомората и одмаздата. Медеја е изневерена од сопругот (кој се оженил со Креуза) и страшно му се одмаздува така што ги убива децата.
2 Осврт кон драмата
„Медеја“ е првата драма на Корнеј во која тој зел тема од античката книжевност. Притоа, тој ги оставил настрана грчкиот модел на Еврипид како и францускиот модел на Ла Периз и се органичил на оној на Сенека Трагичарот, латински второкласен писател кој се одликувал со сјаен стил и се служел со сценските ефекти, а не со вистинската трагичност. Исто така, за разлика од неговите современици, Корнеј имал прекрасен стил, а драмата била напишана со силни, правилни и сугестивни стихови. Оваа трагедија, според формата, содржината и стилот, ја најавила величественоста на она што подоцна било наречено „корнејовска трагедија“. Новите квалитети на драмата веднаш биле прифатени како од страна на критиката така и од публиката. Оттука, од сите страни пристигнувале пофалби и ласкања за младиот писател на „Медеја“.
Враќање во иднината 2

Враќање во иднината 2 (англиски: ''Back to the Future II'') - американски филм од 1989 година, во режија на Роберт Земекис. Главните улоги ги толкуваат: Мајкл Ј. Фокс, Кристофер Лојд, Леа Томпсон и Томас Ф. Вилсон. Сценариото за филмот го напишал Боб Гајл. Филмот е втор дел од трилогијата „Враќање во иднината“. Филмот ја раскажува приказната за Марти Мекфи, кој со пријателот научник д-р Браун заминува во 2015 година со времеплов.
1 Содржина
Заплетот започнува со повторување на последните две минути од првиот дел. Марти Мекфлај (го игра Фокс) и неговиот пријател, „откачениот“ научник Емет Браун (го игра Лојд) одат во иднината (во 2015 година), со помош на временската машина. Меѓутоа, таму откриваат дека работите се заплеткале, бидејќи настанала поделба во времето, кое се разделило на две паралелни времиња. Тоа е предизвикано оттаму што Биф Танен (го игра Вилсон) успеал да се врати во минатото, носејќи алманах со сите спортски резултати од иднината. На тој начин, Биф успеал енормно да се збогати, да го убие таткото на Марти и да се ожени со неговата мајка (ја игра Томпсон). Марти треба да го спречи таквиот развој на историјата, а единствениот начин е повторно да се врати во 1955 година и да му го украде спортскиот алманах на Биф. По низа перипетии, Марти ја остварува мисијата и среќно се враќа во своето време.
Марти конечно може да го запали алманахот, враќајќи ја оригиналната временска линија. Сепак, пред да можат да се вратат во 1985 година, временската машина во која Браун седи е погодена од гром и исчезнува. Веднаш потоа, се појавува поштар, кој му дава на Марти писмо напишано пред 70 години. Писмото е од Браун, кој бил префрлен во 1885 година заедно со временската машина. Марти потоа се враќа во градот и се состанува со д-р Браун од 1955 година, кој штотуку му помогнал на Марти првиот пат да се врати во 1985 година. Во шок поради ненадејното појавување на Марти, доктор Браун се онесвестува.
Стефан Савиќ

Стефан Савиќ (црногорски кирилица: Стефан Савић), – црногорски професионален фудбалер кој настапува за шпанскиот клуб Атлетико Мадрид и за фудбалската репрезентација на Црна Гора како Централен одбранбен играч.
Роден во Мојковац, Савиќ ја започнал својата кариера во локалниот клуб ФК Брсково, пред да се пресели во ФК Борча, а потоа во ФК Партизан. Тој ја освоил дуплата круна со Партизан и потоа преминал во Манчестер сите за сума од 6 милиони фунтафунти, каде ја освоил премиерлигашката титула во својата единствена сезона во неа. Во 2012 година, се префрлил во ФК Фјорентина, настапувајќи преку 100 пати во текот на трите сезони пред да потпише за Атлетико Мадрид во 2015 година.
Савиќ има 41 настап за репрезентацијата на Црна Гора и постигнал 4 гола.
1 Личен живот
Таткото на Стефан, Драган, бил претседател на Собранието на Општина Мојковац, кога извршил самоубиство на 6 април 2011 година, кога Стефан имал 20 години. Навивачите на Црвена ѕвезда, делии, кои немаат вообичаено немаат симпатии кон играчите и навивачите на Партизан, истакнале транспарент „Поддршка за Стефан Савиќ“ откако тој го изгубил татка си.
2 Статистики
2.1 Меѓународни настапи
Репрезентација, Година, Настапи, Голови
Црна Гора
2010, 4, 0
2011, 8, 2
2012, 7, 0
2013, 6, 0
2014, 4, 0
2015, 7, 1
2016, 5, 1
Total 41 4
3 Успеси
3.1 Клупски успеси
;ФК Борча
*Прва српска лига: 2008-09
;Партизан
*Српска суперлига: 2010–11
*Куп на Србија: 2010–11
;Манчестер сити
*Премиер лига: 2011–12
*Комјунити шилд: 2012
;Атлетико Мадрид
*Лига на шампиони: Вицешампион 2015–16
Манастирски комплекс (Ангелци)

Манастирскиот комплекс — комплекс од мали манастирски цркви кои се наоѓаат во близина на селото Ангелци, во Општина Василево.
1 Местоположба
Комплексот се наоѓа на 4 километри северно од селото Ангелци, по патот кој води кон селата Едрениково и Седларци. Месноста каде се наоѓаат манастирите е позната како Чаушев Камен или Кајнаци.
2 Комплекс
Манастирите се наоѓаат во полупречник од 50 метри, наредени еден до друг. Манастирите се девет на број, и тоа: манастир „Св. Петка“, „Св. Троица“, „Св. Пантелејмон“, „Св. Недела“, „Св. Јован Крстител“, „Св. Ѓорги“, „Св. Леонтиј“, „Св. Димитар“ и манастир посветен на „Три светители“. Во комплексот се наоѓаат и три бунари, чија вода била света и лекувала девет болести, како и една камбанарија.
3 Историја
Историјата на манастирскиот комплекс започнува кон 1991 година, кога на еден месен жител, кој неколку години боледувал, започнал да сонува како некои непознати луѓе од него бараат соба со покрив. По некое време неговата сестра сонила дека мора да изгради манастир за да не го изгуби најмилото.
Така, во 1991 година човекот започнал да гради најпрвин бунар, а потоа бил изграден и првиот манастир посветен на Света Петка. По ова следувало и изградбата на манастирите „Св. Недела“, „Св.Троица“ и „Покровитна Богородица“, „Св. Јован Крстител“. По некое време на еден друг жител на селото Ангелци, исто така сонил дека треба да изгради манастир кај Чаушев Камен, по кое бил изграден и манастирот посветен на „Св. Пантелејмон“.
Според еден друг жител на селото, манастирите ги предвидела и Баба Ванѓа, кој ја посетил во текот на 1980-тите години, и која го прашала за манастирите. Откако тој и кажал дека не постојат такви манастири во неговото село, таа му кажала дека во идниот период истите ќе бидат изградени.
4 Статус
Иако овие манастири се посетени од страна на многу верници но Струмичката епархија истите не ги признава, бидејќи се градени поради сон, спротивно на православните канони.
5 Галерија
Требенишко Езеро

Требенишко Езеро (познато и како Бобано) — природно езеро во непосредна близина на селото Требеништа, кое претставува најмладото природно езеро во Македонија настанато по природен пат.
1 Местоположба
Се наоѓа на исток од село Требеништа на околу 1 км од центарот на селото. Езерото е природно, настанало пред околу средината на XX век кога од ридот Габер дошло до лизгање на земјиштето и се затворило коритото на потокот кој течел од Горно Поле према с. Требеништа и се влевал во каналот на река Сатеска. Езерото се протега исток-запад. Должината изнесува околу 200 м а ширината околу 80 м. Максималната длабочина изнесува околу 5 м, акумулира околу 30.000 м<sup>3</sup> вода. Нивото на водата во летниот период се намалува од максимална за околу 2 м во висина. Северниот и западниот брег се пострмни а јужниот и источниот се поблаги. Во езерото се влева поток кој доаѓа од Горно Поле од источната страна а од езерото истекува поток кој извира под самото лизгалиште каде што и порано пред создавањето на езерото течел потокот, а се влева во каналот на река Сатеска. Водата во езерото е матна. Поради својата убава околина со ридови обраснати со зимзелена и листопадна шума, езерото е излетничко место, заради што непосредно до него се изградени и неколку летниковци. Непосредно покрај езерото минува и земјен пат кој води до селото Ливоишта, кој е многу погоден за велосипеди, а е во возна состојба и за сите видови моторни возила.
2 Рибен свет
Езерото е доста погодно и привлечно за рекреативен риболов. Во езерото постојат следните видови на риби: крап, клен, писа, јагула, црна мрена, плашица, грунец, моранец и амурче. Во 1998 година од голема суша дошло до намалување на водата во езерото и најголемата длабочина изнесувала помалку од 2 м. Во езерото, во минатото, од страна на концесионерот се констатирани неколку масовни помори на риба настанати како резултат на наалување на волуменот и појавата на бескислородни зони. Најголем помор е забележан кај: плашицата, кленот, мрената и моранецот во 2000 година. Во 2002 г. Езерото е порибено со околу 150 примероци на подмладок јагула и во два наврати со по 40-50 примероци на полово зрели единки на писа. Во 2004 г. порибено е со околу 100 примероци на подмладок од клен. Во 2005 г. порибено е со околу 100 примероци на подмладок на јагула. Исто така и во 2009 г. порибено е со околу 100 примероци на подмладок од јагула. Дополнително Езерото е порибено со рибата од Слатинско езеро која е префрлена за да се избега еколошка катастрофа, со околу 500 примероци на крап со тежина од 300 грама до еден килограм.
3 Галерија
Враќање во иднината (филм од 1985)

Враќање во иднината (англиски: ''Back to the Future'') — американски филм од 1985 година, во режија на Роберт Земекис, кој е автор и на сценариото, заедно со Боб Гејл. Главните улоги ги толкуваат: Мајкл Ј. Фокс, Кристофер Лојд, Леа Томпсон, Криспин Гловер и Томас Ф. Вилсон. Во 1986 година, филмот ја добил наградата „Оскар“ за најдобри ефекти, а вкупно освоил 19 награди и имал 26 номинации за разни награди. Во 2007 година, филмот станал дел од Националниот филмски регистер на САД.
1 Содржина
Средношколецот Марти Мекфлај (Мајкл Ј. Фокс) случајно се враќа во 1955 година, со помош на временската машина, односно ДеЛореан измислена од неговиот пријател, „откачениот“ научник Емет Браун (Кристофер Лојд). Во тоа време, неговите родители не се заедно и Марти мора да им овозможи тие да се запознаат, зашто само на тој начин ќе може повторно да се врати во своето време и да се спаси од исчезнување. Тој најпрвин се запознава со мајка му, Лорејн (Леа Томпсон), која се заљубува во него, но тој прави сè таа да го забележи скромното момче Џорџ Мекфлај (Криспин Гловер), т.е. неговиот иден татко. Проблемот се состои во тоа што насилникот Биф Танен (Томас Ф. Вилсон) има аспирации кон мајката на Марти. Затоа, Марти влегува во серија судири со Биф при што е виновен за уништувањето на неговиот автомобил. Конечно, за време на матурската прослава, Биф ја напаѓа мајка му на Марти, а Џорџ Мекфлај успева да го победи својот страв и да го нокаутира Биф, со што ја здобива нејзината наклонетост. Џорџ потоа танцува со Лорејн и тие таму за првпат се бакнуваат, додека Марти води перформанса со еден бенд на сцена. Марти исто така се има обидувано да го предупреди Емет за неговата идна смрт во 1985, но Емет не сака ни да ги слушне педупредувањата. Марти е принуден да му напише писмо на научникот за да го предупреди за неговата идна смрт. Така, Марти ја исполнува својата мисија и со тешки маки, тој и докторот Браун успеваат да се вратат во иднината. Емет исто така го слушнал предупредувањето на Марти, и кога либанските терористи ќе го нападнаат, тој успева да преживува бидејќи носи панцир. Научникот потоа го носи Марти дома и заминува во иднината. Марти се разбудува следното утро и наоѓа потполно различна семејна средина. Џорџ е успешен автор, Лорејн е среќна и здрава, а и поранешниот насилник Биф сега работи за Џорџ. Марти се соединува и со неговата девојка Џенифер, но тогаш го пресретнува научникот Емет со својот ДеЛореан, кој инсистира тие да дојдаат со него за да решаат еден проблем со нивните идни деца. Марти, Џенифер и научникот Емет потоа заминуваат во иднината.
2 Улоги
* Мајкл J. Фокс како Марти Мекфлај
* Кристофер Лојд како Емет Браун
* Леа Томпсон како Лорејн Бејнс-Мекфлај
* Криспин Гловер како Џорџ Мекфлај
* Томас Ф. Вилсон како Биф Танен
* Клаудија Велс како Џенифер Паркер
* Џејмс Толкан како Џералд Стрикленд
* Марк Меклур како Дејв Мекфлај
* Венди Џо Спербер како Линда Мекфлај
Кајо Хенрике Оливеира Силва

Кајо Хенрике Оливеира Силва (|Caio Henrique Oliveira Silva), познат како Кајо Хенрике или само Кајо – бразилски фудбалер кој игра за шпанскиот клуб Атлетико Мадрид Б како полутка (напаѓач во средниот ред).
1 Клупска кариера
Роден во Сантос, Саун Пауло, своите први фудбалски чекори ги направил во ФК Сантос во 2008 година на возраст од 10 години. На 1 февруари 2016 година, му бил продаден на Атлетико Мадрид.
Кајо бил промовиран во Б тимот на Атлетико Мадрид пред сезоната 2016/17, но целата претсезона ја поминал со главниот тим. Дебито како сениор ја имал на 28 август 2016 година во Терцера дивисион.
На 30 ноември 2016 година го имал своето професионално деби во меч од Куп на кралотКупот на кралот во меч против Гихуело каде победиле со 6 : 0.
Црква „Св. Спас“ - Ангелци

„Св. Спас“ — христијански храм кој се наоѓа во селото Ангелци, Општина Василево.
1 Историја
Изградбата на црквата започнала во текот на 2011 година, и по две години била изградена, но без фасадата. Во текот на 2019 година била довршена и фасадата на храмот. На 5 мај 2019 година, со благослов на владиката струмички Наум, црквата била осветена од страна на владиката Јаков Стобиски и свештеници од Струмичката епархија.
2 Галерија
Румен Радев

Румен Георгиев Радев — бугарски генерал-мајор на армиските резервисти и претседател на Бугарија од 22 јануари 2017. Радев претходно служел како командант на бугарските воздухопловни сили. Тој победил на претседателските избори во 2016 како независен кандидат поддржан од Социјалистичката партија, остварувајќи победа на кандидатот на ГЕРБ Цецка Цачева во вториот круг.
1 Животопис
Румен Радев е роден на 18 јуни 1963 година во Димитровград, Бугарија. Во 1982 завршил математичко училиште во Хасково со највисоки оценки. Во 1987 дипломирал на универзитетот за воздухопловство „Георги Бенковски“ како првенец на генерацијата. Во 1992 бил на неколкунеделна обука во САД, а во периодот 1994–1996 учел на воената академија „Георги Раковски“ каде исто така бил првенец на генерација. Радев има докторска дисертација за воени науки во полето на тактичка обука на авионски екипи и симулирање воздушна борба. Во 2003 завршил колеџ за воздухопловство во САД и се стекнал со титулата магистер за воени стратегии.
На претседателските избори во 2016 Радев настапил како независен кандидат поддржан од Социјалистичката партија. По првиот круг од изборите, Радев бил прв со освоени 25.44% од гласовите. Во вториот круг ја победил Цецка Цачева од ГЕРБ, освојувајќи 59.37% од гласовите. На функцијата претседател на Бугарија стапил на 22 јануари 2017 година.
Стивен Макинва

Стивен Ајоделе Макинва (роден на 26 јули 1983 година во Лагос, Нигерија) — пензиониран нигериски фудбалер, кој настапуваше во својата кариера како напаѓач.Најголемиот дел од својата кариера Макинва ја помина во Италија, играјќи за фудбалски тимови од Серија А, Серија Б, и други пониски рангови на натпреварување. Тој исто така настапуваше за Нигерија. Неговото име, Ајоделе, значи "''Радоста се врати дома''".
Алсу

Алсу е руска пејачка.
1 Дискографија
* 1999 — Алсу
* 2001 — Alsou
* 2002 — Мне приснилась осень
* 2003 — 19
* 2008 — Самое главное
* 2008 — Родная Речь
* 2011 — Фея добрых снов
* 2013 — Inspired
* 2014 — Ты — Это свет
* 2015 — Письма, пришедшие с войны
Мигел Анхел Моја

Мигел Анхел Моја Румбо (; роден на 2 април 1984 година) — шпански порфесионален фудбалер кој настапува за Атлетико Мадрид како голман.
Тој одигра 290 натпревари во Ла Лига во текот на 12-те поминати сезони во дресот на Мајорка, Валенсија и Хетафе.
За младите селкеции на репрезентацијата на Шпанија, Моја одигра 38 натпревари на повеќе нивоа.
1 Клупска кариера
1.1 Мајорка
Роден во Бинисалем, Мајорка, Моја го направи своето професионално деби во родниот град Мајорка на 29 август 2004 година во 0-1 поразот од Реал Мадрид, и во таа сезона, тој забележува 32 настапи во Ла Лига, тим кој во сезоната 2004-05 едвај избегна испаѓање.За две години, тој стана неприкосновен стартер.
Од 2007 до 2009 година, сепак, Моја силно се бореше со повредите, и се појавува само во тринаесет натпревари на Балеарските Острови вториот дел од сезоната 2009 година.
1.2 Валенсија
Доцна во јуни 2009 година, Моја се согласи да ја смени средината и да премине во Валенсија за 5 милиони евра. На 5 август, во поразот со 0-2 против Манчестер Јунајтед, во претсезонските подготовки, тој играше повеќе од 30 минути како централниот играч од средниот ред, бидејќи сите замени биле направени од страна на Унај Емери и на тој натпревар Моја се повреди; при резултат на семафорот од 0-1.
.
Моја го направи своето деби во натпреварот против Севиља во сезоната 2009–10 во Ла Лига, со победа од 2–0 на домашен терен, но брзо после тоа, го изгуби своето место во тимот, од страна на ветеранот Цезар Санчес, поради својте грешки во одбраната..
1.3 Хетафе
На 15 јуни 2011 година, Моја се приклучи на Хетафе на заем, како дел од зделката со Даниел Парехо. На крајот на сезоната 2011-12 во која тој пропушти само два натпревари за тимот од периферијата на Мадрид тој потпиша договор на неопределено време од четири години.
Моја заработи повреда на коленото во март 2014 година за време на натпреварот против Еспањол,и го пропушти остатокот од сезоната 2013-14 во Ла Лига.
1.4 Атлетико Мадрид
На 4 јуни 2014 година, Моја потпиша тригодишен договор со Атлетико Мадрид, за 3 милиони евра. За време на неговата презентација следниот ден, тој рече: "Нема подобар момент од овој за да се дојде во Атлетико. Барањата е да се биде силен, но кога еден фудбалер е роден таков, тој сака да биде во клуб како што е Атлетико Мадрид, еден од најголемите тимови во Европа ".
Моја го направи своето деби во првиот натпревар во 2014 година во Супер купот на Шпанија на 19 август, против Реал Мадрид, резултат беше 1-1. Тој започна како стартер до финалето во сезоната 2014-15 во Ла Лига, но, откако доживеа повреда на левото бедро во Лигата на Шампионите против Баер Леверкузен 04, тој ја изгуби позицијата од Јан Облак.
2 Репрезентативна кариера
За национлните селекции на Шпанија, Моја настапи на квалификациите УЕФА Европското првенство Под-21 во финалниот пораз од Италија.
Детска Евровизија 2017

Детскиот избор за песна Евровизија 2017 ќе биде 15-тото издание на Детската Евровизија, кое ќе се одржи на 26 ноември 2017 година во Tbilisi Sports Palace, во Тбилиси, Грузија.
1 Локација
Во февруари 2017, ЕРД потврди дека Грузија ќе биде домаќин на Детската Евровизија 2017. Грузија за првпат ќе биде домаќин на Детската Евровизија, и покрај тоа што победиле трипати. На 26 февруари 2017, беше објавено дека главниот град, Тбилиси, ќе биде град-домаќин. На 16 март 2017, беше објавено дека натпреварт ќе во Tbilisi Sports Palace.
2 Список на натпреварувачи
До 9 август 2017, 16 земји го потврдиле нивното учествување.
Земја, Изведувач, Песна, Јазик
Белорусија
Кипар
Грузија
Ирска
Малта, TBD 10 June 2017, TBD 10 June 2017
Холандија
Русија, TBD 3 June 2017, TBD 3 June 2017
Македонија, Мина Блажев, Dancing Through Life, англиски
Карол Линети

Карол Линети (роден на 2 февруари 1995) — полски фудбалер, играч од средниот ред на Торино и на полската репрезентација.
1 Титули
1.0.1 Лех Познањ
*Екстракласа (1) : 2014-2015
*Суперкуп на Полска (2) : 2015, 2016
Павле Богоевски

Павле Богоевски (, Скопје) — македонски граѓански активист и независен пратеник во деветтиот состав на Собранието на Република Македонија. Дипломирал на факултетот за безбедност при универзитетот „Св. Кирил и Методиј“ во Скопје. На парламентарните избори во 2016 Богоевски станал пратеник како петти носител на пратеничката список на СДСМ во првата изборна единица, каде партијата освоила 10 пратенички мандати. Богоевски претходно работел како асистент на факултетот за безбедност во Скопје и ментор во полициската академија, а потоа и во ЛГБТ центарот за поддршка при Хелсиншкиот комитет за човекови права.
Богоевски бил еден од предводниците на протестното движење „Шарена револуција“ кое барало поништување на аболициите кои претседателот Ѓорге Иванов во 2016 ги дал на 56 лица опфатени во истрагите на Специјалното јавно обвинителство. Богоевски бил обвинет за фрлање боја врз фасадата на министерството за култура за време на протестите од 18 април, но судските рочишта повеќепати се одлагале бидејќи обвинителството не пресметало колкава материјална штета била предизвикана.
Во мај 2019 година била објавена аудио снимка на ''vkontakte'' според која Богоевски наводно нарачува наркотична дрога. Во јуни Богоевски службено си поднел оставка од функцијата пратеник.
Бугарски јазик во Турција

Бугарскиот јазик во Турција — мајчин на околу 6.800 лица (според проценките на ''Joshua Project''). Според пописот на населението во Турција од 1965 година, тој е мајчин за 4.088 лица (или 0.013% од населението на земјата). Заедно со определените за свој мајчин помачки јазик, бројката на пописот е 27.226 лица. Треба да се напомене дека добар дел од помачките говорници се етнички Македонци-муслимани од Пиринска и Егејска Македонија.
До значителен степен јазикот се зборува од Помаците во Источна Тракија, чиј број се проценува помеѓу 270.000 до 600.000 луѓе. До одреден степен бугарски јазик го зборувваат и емигрантите од Бугарија Турци и Помаци, чии потомци се меѓу 326 000 и 480 817 лица.
1 Бројност и удел
Бројност и удел на жителите со мајчиниот јазик бугарски, според пописот на населението во текот на годините:
Година, Бројност, Удел (во %)
1927, 20 554, 0.150
1935, 18 245, 0.112
1945, 8 772, 0.046
1965, 4 088, 0.013
1.1 Покраини
Бројност и удел на жителите со мајчиниот јазик бугарски, според пописот на населението во 1927 година, по покраина (подредени по азбучен редослед):
Покраина, Бројност, Удел (во %)
Турција, 20 554, 0.1505
Адана, 35, 0.0104
Аксарај, 0, 0.0000
Амасија, 15, 0.0130
Анкара, 654, 0.1615
Анталија, 3, 0.0014
Артвин, 0, 0.0000
Афјонкарахисар, 23, 0.0088
Ајдин, 92, 0.0432
Баликесир, 1 522, 0.3614
Бајaзид, 0, 0.0000
Билеџик, 1 276, 1.1226
Битлис, 0, 0.0000
Болу, 3, 0.0013
Бурдур, 7, 0.0083
Бурса, 1 261, 0.3139
Ван, 0, 0.0000
Газиантеп, 0, 0.0000
Гиресун, 12, 0.0043
Дијарбекир, 1, 0.0005
Денизли, 13, 0.0053
Дџебелиберекет, 14, 0.0129
Елазиг, 0, 0.0000
Ерзурум, 1, 0.0003
Ерзинџан, 1, 0.0007
Ескишехир, 278, 0.1801
Зонгулдак, 15, 0.0055
Измир, 1 368, 0.2600
Испарта, 4, 0.0027
Истанбул, 4 985, 0.6274
Ичел, 0, 0.0000
Карс, 2, 0.0009
Кастамону, 8, 0.0023
Кахраманмараш, 27, 0.0144
Кајсери, 10, 0.0039
Коџаели, 1 207, 0.4211
Лозенград (Кркларели), 841, 0.7716
Конија, 35, 0.0069
Малатија, 11, 0.0035
Маниса, 569, 0.1521
Мардин, 1, 0.0005
Мерсин, 4, 0.0033
Мугла, 109, 0.0621
Нигде, 596, 0.3589
Одрин, 3 276, 2.1718
Орду, 0, 0.0000
Ризе, 0, 0.0000
Самсун, 64, 0.0233
Сивас, 0, 0.0000
Синоп, 4, 0.0023
Сирт, 0, 0.0000
Текирдаг, 1 772, 1.3480
Токат, 37, 0.0140
Трабзон, 0, 0.0000
Хаќари, 0, 0.0000
Чанаккале, 299, 0.1645
Чанкири, 4, 0.0025
Чорум, 0, 0.0000
Шанлаурфа, 0, 0.0000
Шебинкарахисар, 0, 0.0000
Ѓумушхане, 0, 0.0000
Јозгат, 0, 0.0000
Ќутахија, 109, 0.0360
2 Настава
Бугарски јазик се изучува во:
*„Катедрата за бугарски јазик и литература“ кон Анкарскиот универзитет (од 1991 година)
*„Катедрата за бугарски јазик и литература“ кон Истанбулскиот универзитет (од 2008 година) - За три години постоење во неа нема ниту студентите ниту професори.
3 Медиуми
*Радио Анкара емитува програми на бугарски јазик од 1940 година.
Маѓепсан (филм од 1945)

Маѓепсан (англиски: ''Spellbound'') - американски филм од 1945 година, во режија на Алфред Хичкок. Главните улоги ги играат: Грегори Пек, Ингрид Бергман, Мајкл Чеков, Лео Г. Карол итн. Во 1946 година, филмот освоил „Оскар“ за најдобра филмска музика, а бил номиниран уште во пет категории. Следната година, филмот бил номиниран за големата меѓународна награда на фестивалот во Венеција.
1 Содржина
Д-р Констанс Питерсен (ја игра Бергман) работи како психијатар во душевната болница „Грин Менорс“ во Вермонт. Еден ден, во болницата пристигнува прославениот психијатар, д-р Ентони Едвардс, кој е именуван за нов директор. Меѓутоа, во болницата пристигнува еден млад човек (го игра Пек) и меѓу него и д-р Питерсен се раѓа љубов на прв поглед. Во меѓувреме, младиот „доктор“ доживува неколку психички напади, особено кога ќе види бела боја и линии. Тогаш, тој ѝ признава на докторката дека има амнезија и дека го присвоил идентитетот на д-р Едвардс, кој пак мистериозно исчезнал. Набргу, полицијата трага по него, така што пребегнува во еден хотел во Њујорк. Д-р Питерсен ја напушта болницата со цел да го пронајде, а полицијата ја бара и неа. Така, двајцата се засолнуваат во Рочестер, кај д-р Брулов (го игра Чеков), кому во минатото д-р Питерсен му била помошничка. Младиот човек, чие вистинско име е Џон Балантајн, повторно доживува напад и постојано се обвинува себеси за убиство на д-р Едвардс. Тогаш д-р Брулов и д-р Питерсон му помагаат со помош на психоанализа, проучувајќи ги неговите соништа, а д-р Питерсон открива дека нападите имаат некаква врска со снегот. Затоа, двајцата одат во еден скијачки центар, каде Балантајн се враќа сеќава на траумата од неговото детство, кога случајно го убил својот помал брат. Потоа, тој ѝ кажува на д-р Питерсен како бил на терапија кај д-р Едвардс. Сепак, кога полицијата ќе го пронајде телото на д-р Едвардс, Балантајн е обвинет за неговото убиство и затворен. Д-р Питерсен се враќа во болницата „Грин Менорс“, но не се откажува од намерата да го спаси саканиот. Во еден разговор со д-р Марчисон (го игра Керол), таа сфаќа дека тој е убиецот на д-р Едвардс и оди во неговиот кабинет со отворено обвинение против него. Тогаш, д-р Марчисон извршува самоубиство, а Балантајн е ослободен.
Хашим Тачи

Хашим Тачи — косовски политичар кој ја извршува функцијата претседател на Косово од 7 април 2016 година. Претходно бил премиер на Косово во периодот 2008–2014, а потоа и министер за надворешни работи и вицепремиер во владата на премиерот Иса Мустафа (2014–2016). Тачи бил претседател на Демократската партија на Косово од нејзиното основање во 1999 до 2016, кога бил избран за шеф на државата. Тој бил познат и како политички водач на Ослободителна војска на Косово (ОВК), паравоена организација која учествувала во Косовската војна.
1 Животопис
Хашим Тачи е роден на 24 април 1968 во Србица, денешно Косово. Србица се наоѓа близу Дреница, место каде била основана Ослободителна војска на Косово (ОВК) во раните 1990-ти. Тачи студирал историја и филозофија на универзитетот во Приштина, а во 1993 живеел во Швајцарија каде се приклучил на политичките групи на албанската емиграција. Запишал постдипломски студии на универзитетот во Цирих, но не ги завршил.
Истата година се приклучил во ОВК, каде имал улога да обезбеди оружје и парични средства, како и да обучи и префрли нови регрути од Албанија на Косово. На 17 јули 1997 во Приштина на Тачи во отсуство му се судело за тероризам поради активностите во ОВК, и бил осуден на затворска казна од 10 години. Во март 1999 Тачи бил на мировни преговори во Рамбује како водач на косовските Албанци. За него било прифатливо Косово да има автономија во рамките на Србија, додека неговите соборци не сакале да прифатат ништо освен независност на Косово. Потоа Тачи како водач на најсилната политичка фракција на ОВК формирал влада на Косово, чиј премиер бил токму тој (1999–2000). Според одредени извори, Тачи наредил убиство на водачите на помалите сопернички фракции од ОВК.
Тачи бил обвинет за врски со криминалното подземје. Се сметало тој обезбедувал финансии за ОВК преку шверц на хероин и кокаин во западна Европа. Според други обвинувања, Тачи учествувал во нелегална трговија со човечки органи за време на војната во Југославија, за што требало да биде обвинет од Хашкиот трибунал.
Тачи победил на парламентарните избори во ноември 2007, а во јануари 2008 бил изгласан за премиер во косовското Собрание. За време на неговата инаугурација изразил намера да прогласи независност на Косово во првата половина на 2008. На 17 февруари била прогласена независност на Косово од Србија. Тачи на премиерската позиција останал до 2014, а во февруари 2016 пратениците од косовското Собрание го избрале за претседател на Косово во времетраење од пет години.
Сиваш

Сиваш или Гнило Море (|Сиваш, Гниле Море, |Sıvaş, Çürük Deñiz, Съваш, Чюрюк Дениз) — залив во западниот дел на Азовското Море. Тој го одделува полуостровот Крим од соседниот континентален дел. Низ него поминува границата меѓу Република Крим и Херсонска Област во Украина. Името Сиваш во превод од кримскотатарски јазик значи ''кал, нечистотија''.
1 Географија
Сиваш е одделен од Азовското Море со долг и тесен песочен полуостров, наречен Арабатска Стрелка. Поврзан е со морето со два теснеци. Северниот е Генически Теснец, а јужно од него е и вториот теснец Промоин. Во најзападниот дел заливот ги заплиснува бреговите на Перекопскиот Мореуз, кој пак го одделува од Црното Море. Тесниoт Чонгарски Теснец го дели Сиваш на источен и западен дел. Се состои од 11 малку солени и многу солени заливчиња. Неговата должина изнесува околу 200 километри, а ширината едвај од 2 до 35 километра.
Површината на заливот е околу 2.560 км². Тој е исклучително плиток. Неговата најголема длабочина е околу 3 метра, а средната длабочина е едвај 0,5 — 1,0 метар. Во летните месеци водата силно се загрева и дава миризба на гнилеж. Од таа причина често се нарекува и Гнило Море. Поради интензивното испарување водата во заливот е со висока соленост. Околу 100 км² од вкупната површина на заливот се островчиња, а уште 560 км² периодично се покриени со вода.
Сиваш се полни со вода од Азовското Море и во многу слаба мерка од реките и потоците кои се влеваат во него. Бреговите му се ниски, рамни и мочурливи. Во текот на летото рабовите на бреговите се покриваат со сол.
Дното е покриено со слој кал со дебелина од околу 5 метра. Соленоста варира од 22 ‰ на север до 87 ‰ на југ. Водите на заливот се богати на хлорни соединенија, натриум, магнезиумов бромид, магнезиумов сулфат и други соли.
Вкупните залихи на сол се проценети на 200 милиони тони. По бреговите на заливот се наредени фабрики за добивање на сол, минерални соли и производство на фосфатни ѓубрива.
2 Флора
Водите на заливот можат да добијат црвеникава боја што се должи на микроалгите ''Dunaliella salina'' кои не се растворливи во сол.
Источните делови се со пониска соленост и се погодни за развој на трски и други растенија кои сакаат влага .
Големите острови во централниот дел на Сиваш се покриени со степска вегетација како лале, пелин, жалфија, Agropyron cristatum, виук.
Бреговите на заливот се обраснати од растенија отпорни на сол Salicornia, Tripolium, тегавец, Limonium, лобода.
3 Галерија
Нов Чифлик (Кумановско)

Нов Чифлик — историско село во Кумановско, на територијата на денешна Општина Куманово.
1 Географија
Селото било сместено во котлината Блатија на десниот брег на реката Пчиња, недалеку од Костурник и неколку километри северно од Горно Коњаре, чиј атар денес го опфаќа неговото подрачје.
2 Историја
Кон крајот на XIX век Нов Чифлик е познат како македонско село. Според податоците на егзархискиот секретар Димитар Мишев („La Macédoine et sa Population Chrétienne“) во 1905 г. Нов Чифлик (Nov-Tchiflik) е село во Кумановската каза со вкупно 90 жители, од кои 48 Македонци под врховенството на Бугарската егзархија, 30 Власи и 12 Роми.
На етничката карта од 1927 г. Леонард Шулце Јена го означува ''Ново Село'' (Novoselo) како село со нејасен етнички состав.
Гордан Гиричек

Гордан Гиричек ( во ) — поранешен хрватски професионален кошаркар со долгогодишна НБА кариера. Поради висината од 2.01 метри играл на позициите бек шутер и ниско крило. Во својата 18-годишна кариера настапувал за НБА екипите на Мемфис Гризлис, Орландо Меџик, Јута Џез, Филаделфија Севентисиксерс, и Феникс Санс, како и за неколку европски кошаркарски екипи како Цибона, ЦСКА Москва, и Фенербахче. Гиричек настапувал и за кошаркарската репрезентација на Хрватска, со која играл на пет последователни европски првенства во 1997, 1999, 2001, 2003, и 2005.
1 НБА статистика
1.1 Регуларен дел
2002–03, Мемфис, 49, 35, 24.2, .433, .354, .822, 2.2, 1.4, .4, .1, 11.2
2002–03, Орландо, 27, 27, 35.6, .440, .328, .816, 4.8, 2.5, 1.1, .1, 14.3
2003–04, Орландо, 48, 25, 29.9, .440, .407, .827, 3.4, 1.7, .9, .2, 10.2
2003–04, Јута, 25, 18, 24.2, .431, .359, .883, 2.5, 1.7, .6, .2, 13.5
2004–05, Јута, 81, 44, 20.5, .448, .362, .810, 2.2, 1.7, .6, .1, 8.8
2005–06, Јута, 37, 36, 25.8, .433, .305, .754, 1.9, 1.7, .4, .1, 10.6
2006–07, Јута, 61, 6, 19.5, .462, .426, .816, 2.1, 1.0, .5, .1, 7.8
2007–08, Јута, 22, 0, 12.7, .402, .353, 1.000, 1.4, .7, .6, .0, 4.3
2007–08, Филаделфија, 12, 0, 9.2, .317, .333, .750, 1.2, .9, .3, .1, 3.1
2007–08, Феникс, 22, 0, 20.1, .497, .380, .941, 2.3, 1.6, .4, .1, 8.8
Просек, 384, 191, 23.0, .442, .368, .823, 2.5, 1.5, .6, .1, 9.6
1.2 Разигрување
2003, Орландо, 7, 7, 31.9, .464, .333, .818, 3.1, 1.0, .3, .1, 9.4
2007, Јута, 17, 3, 18.1, .418, .538, .875, 1.6, 1.0, .2, .1, 6.1
2008, Феникс, 5, 0, 16.0, .333, .250, 1.000, 1.4, .4, .4, .0, 3.4
Просек, 29, 10, 21.0, .424, .444, .871, 2.0, .9, .2, .1, 6.4
Тврдина Каменец Подолски

Тврдина Каменец Подолски (|Кам'янець-Подільська фортеця; pl; |Каменец-Подольская крепость; |Kamaniçe Kalesi) — тврдина во украинскиот град Каменец Подолски изградена во XI век. Тврдината е основана во време на Киевска Русија како дрвена одбранбена градба, а својата меѓународна препознатливост ја стекнува како камена тврдина во време на Полско-литванската Државна Заедница и козачко-полската борба со татарски и турски освојувачи. Се смета за едно од Седумте чуда на Украина и е долгогодишен дел на украинската туристичка понуда во западна Украина. Покрај тврдината тече реката Смотрич.
1 Историја
Тврдината Каменец Подолски првпат е спомената во Ерменската хроника од XI век. Тврдината во средниот век се наоѓала во состав на Галичко-волинското Кралство, а денес е во рамките на Хмелничката Област во склоп на Украина. Местото било разрушено од Монголите во 1240 година, а повторниот раст го доживува на почетокот 1360-тите години кога просторот бил под контрола на литванските кнезови од династијата Коријатович.
Во 1430 година со Каменец Подолски завладеало Кралството Полска, а веќе две години подоцна, во 1432 година, на гратчето му се гарантирани магдебуршките права. На истиот простор е формирана Подолска Војводина, а Каменец Подолски станува нејзин главен град во 1463 година. Под управа на Полјаците, Каменец Подолски станува меѓународно познато трговско и културно средиште, според значењето веднаш зад градот Лавов. Почетната дрвена тврдина, до крајот на XV век била целосно заменета со снажни камени блокови кои и денес можат да се видат во нивното оригинално издание. Околу тврдината се изградени високи одбранбени ѕидови и кули чија цел била подобра одбрана од честите напади на Татарите и Турците од југозападните граници на денешна Украина. Со добивањето на магдебуршкото право, Каменец Подолски е прогласен за „кралски град“ и му е доделен слободен државнички статус.
2 Население
Првите жители на Каменец Подолски биле Украинци, и во нешто помал размер Ерменци. После падот на источнословенската држава Киевска Русија, градот во голема мерка го населиле Полјаци, нешто помалку Литванци како и Евреи. Денес тука главно живеат Украинци.
=Поврзано=*Украинска култура
*Туризам во Украина
Лукас Ернандес

Лукас Франсоа Бернар Ернандес (роден на 14 февруари 1996 г.), познат и едноставно само како Лукас — француски фудбалер, на .
1 Клупска кариера
Роден во Марсеј, Франција, во моментот кога неговиот татко Жан-Франсоа играл за Олимпик Марсеј, Лукас се приклучил на младинската школа на Атлетико Мадрид во 2007 година на 11-годишна возраст.
На 9 ноември 2013 година, додека сè уште бил јуниор, тој бил повикан во сениорскиот состав на Атлетико Мадрид од менаџерот Диего Симеоне за натпревар против Виљареал во рамките на Ла лига, но сепак не добил шанса на натпреварот кој завршил со резултат 1–1.
Својот прв сениорски натпревар во кариерата, Лукас го одиграл на 26 април 2014 година, настапувајќи за Атлетико Мадрид Б во поразот од 0–1 против Реал Сосиедад Б во Сегунда Дивизион Б. Тој одиграл уште три натпревари за резервниот тим во сезоната, и помогнал тимот да се избори за опстанок; тој исто така потпишал нов договор со клубот во јуни 2014 година, со важност до 2018 година.
Лукас првиот натпревар за првиот тим на Атлетико Мадрид го одиграл во декември 2014 година, одигрувајќи ги сите 90 минути во гостинската победа од 3–0 против Оспиталет во рамките на Копа дел Реј. Своето деби во Ла лигата, Лукас го забележал на натпреварот против Атлетик Билбао, натпревар кој неговиот клуб го добил со 4–1, а Лукас влегол во игра од клупата за резервни играчи.
На 10 август 2015 година, Лукас го обновил договорот до 2019 година и дефинитивно напредувал во првиот тим на Атлетико Мадрид. На 15 март 2016 година, Лукас го одиграл својот прв натпревар во Лигата на шампионите, заменувајќи го повредениот Диего Годин во продолженијата од осминафиналниот натпревар против ПСВ Анјндховен (0–0 по 120 минути, 8–7 победа по изведување пенали); тој исто така влегол во игра во продолженијата во финалето од Лигата на шампионите, натпревар кој Атлетико Мадрид го загубил на изведување пенали од Реал Мадрид.
2 Статистика
2.1 Клуб
''(Податоци до 29 април 2017 година)''
Клуб, Сезона, Лига, Куп, Континентални, Друго, Вкупно
Дивизија, Настапи, Голови, Настапи, Голови, Настапи, Голови, Настапи, Голови, Настапи, Голови
Атлетико Мадрид, 2014–15, Ла лига, 1, 0, 3, 0, 0, 0, 0, 0, 4, 0
2015–16, 10, 0, 2, 0, 4, 0, —, 16, 0
2016–17, 12, 0, 5, 0, 3, 0, —, 20, 0
Вкупно во кариерата, 23, 0, 10, 0, 7, 0, 0, 0, 40, 0
3 Личен живот
Таткото на Лукас, Жан-Франсоа, бил исто така фудбалер и играл на позицијата среден бек. Тој исто така играл за Атлетико Мадрид
Неговиот помлад брат, Тео, ја поминал школата на Атлетико Мадрид. На 3 февруари 2017 година, Лукас бил уапсен поради сомнение за напад на својата девојка која исто така била повикана да се појави на суд.
4 Успеси
;Атлетико мадрид
*Лига на шампиони: Финалист 2015–16
Флексибилно стакло

Флексибилно стакло - легендарен изгубен пронајдок од времето на владеењето на римскиот цар Тибериј Цезар (помеѓу 14-37 по Хр.). Како што било раскажано од Исидор Севилски, занаетчија, кој ја измислил оваа техника донел чаша направена од флексибилно стакло пред Цезар кој се обидел да ја скрши, при што материјалот се натиснал, наместо да се скрши. Пронајдувачот потоа ја поправил чашата многу лесно со мал чекан. Пронаоѓачот му се заколнал на царот дека само тој ја знаел техниката на производство. Тибериј наредил да му се пресече главата на пронаоѓачот, стравувајќи дека таков материјал би можел да ја намали вредноста на златото и среброто.
Приказната на тажната судбина на пронајдувачот на некршливо стакло (vitrum flexile) во рацете на Тибериј (42 п.н.е. – 37 по Хр.) била првично поврзана со две повеќе или помалку современи компилации, имено компилација на Петрониус (в. 27-66 АД, Satyricon 51) и Плиниј Постариот (23-79 по Хр., Naturalis Historia XXXVI.lxvi.195). Плиниј не верувал во vitrum flexile, велејќи дека приказната е почесто раскажувана отколку што е вистинита. Касиј Дион (околу 150-235 по Хр., Historia Romana 57.21.7) исто така, раскажал слична приказна, пишува дека 'архитект чие име никој не го знае,' кого Тибериус го истерал од љубомора заради неговата вештина, 'додека архитектот приоѓал кон царот за да бара помилување, намерно фрлил на земјата една чаша; кога ги поминал рацете врз чашата повторно стнала цела. За ова, тој се надевал да добие помилување, но наместо тоа, императорот го осудил на смрт.' Приказната била забележана и прераскажувана од Исидор Севилски (в. 560-636, Etimoligae XVI.16.6, 'De vitro'). Подоцна, во тринаесеттио век, и ова откритие било забележано од псевдо-Хераклиус користејќи ги зборовите на Исидор (De coloribus et artibus Romanorum III.vi [256]).
Иво Санадер

Иво Санадер ( во ) — хрватски политичар кој бил осми премиер на Хрватска во периодот 2003–2009. На таа функција се задржал пет и пол години, со што е премиер со најдолг стаж од независноста на Хрватска. Тој е исто така единствен премиер кој служел во два мандати по победите на парламентарните избори во 2003 и 2007.
Санадер изучувал компаративна книжевност во Австрија, каде работел како новинар, советник за маркетинг и во издаваштвото. Во 1990-тите за кратко работел во администрацијата на народниот театар во Сплит, а потоа во 1992 станал министер за наука и технологија во кабинетот на премиерот Хрвое Шариниќ од владејачката Хрватска демократска заедница (ХДЗ). Во 1993 преминал во дипломатијата и служел како заменик министер за надворешни работи во два мандати (1993–1995 и 1996–2000).
По смртта на Фрањо Туѓман, Санадер бил избран за водач на ХДЗ во 2000 година, и партијата ја предводел до две последователни победи на парламентарните избори во 2003 и 2007. Во декември 2003 станал премиер на Хрватска, а во јуни 2009 ненадејно си поднел оставка и исчезнал од јавниот живот. Во 2010 се обидел да се врати на политичката сцена, по бил исфрлен од членството во ХДЗ.
Во декември 2010 хрватските власти иницирале две постапки во кој го сомничат Санадер за корупција. Санадер побегнал од земјата, но бил уапсен во Австрија и испорачан во Хрватска во јули 2011. Во ноември 2012 бил осуден на казна затвор од 10 години, но по жалбата до Врховен суд, казната му била намалена на 8 1⁄2 години. Уставниот суд ја поништил пресудата во 2015. Иако хрватските политичари биле осудувани на затвор во Југославија, Санадер бил прв премиер и највисок владин функционер кој лежел затвор.
Центар (Сараево)

Центар (босански, српски, хрватски: ''Centar'') е општина во центарот на Сараево во Босна. Таа се наоѓа помеѓу постарите делови на градот под Стари Град, а поновите посовремени делови на градот во рамките на општините Нови Град и Ново Сараево.
Во општина Центар е административен, деловни, комерцијални, културни, образовни и медицински центар во Сараево. Иако некои од овие може да се побива Центар е сигурно најважниот дел од Сараево, се сместени повеќето големи гранки на градот и националните влади.
Мајски оперски вечери

Мајски оперски вечери - македонска музичка манифестација што се одржува во Скопје.
1 45. Мајски оперски вечери
На 45. издание на Мајските оперски вечери биле прикажани следниве музички дела:* „Травијата“ - опера на Џузепе Верди, во изведба на Македонската опера и балет.
* „На пат“ - балет на Игор Киров според музика на Јохан Себастијан Бах, во изведба на Хрватскиот национален театар од Сплит.
* „Севилскиот бербер“ - опера на Џоакино Росини, во изведба на Српскиот народен театар од Нови Сад и Оркестарот и хорот на Македонската опера и балет.
* „Јов“ - опера-реквием, во изведба на Опера Нова од Киев.
* „Тајно моја“ - мјузикл, во изведба на Македонската опера и балет.
* Рецитал на Весна Ѓиновска Илкова (сопран) и Кристина Светиева (пијано).
* „Лебедово езеро“ - балет на Петар Илич Чајковски, во изведба на оркестарот на Државната опера во Пловдив и балетскиот ансамбл на Македонската опера и балет.
* Рецитал на Игор Дурловски (бас) и Дино Имери (пијано).
* „Клеопатра“ - балет на Василиј Медведев, во изведба на Македонската опера и балет.
* „Мадам Батерфлај“ - опера на Џакомо Пучини, во изведба на Националниот театар за опера и балет на Албанија.
* „Аида“ - опера на Џузепе Верди, во изведба на Македонската опера и балет и Турската државна опера.
Весли Хут

Весли Хут (|Wesley Hoedt; р. ) — холандски фудбалер, играч од одбраната на Саутхемптон.
1 Кариера
Хут е роден во Алкмар и е производ на младинската академија на АЗ Алкмар. На 12 декември 2013 година, тој го направил своето деби за АЗ во Лига Европа против солунски Паок. Тој го одигра целиот натпревар, кој заврши со резлутат 2-2.
Во сезоната 2014-15 АЗ Хут беше промовиран во првиот тим и настапи на 24 натпревари во сезоната.
По заминувањето на Хут од АЗ во 2015 година, во Лацио тој потпишаа договор на слободен трансфер. Играчот потпиша четиригодишен договор во вредност од € 1,25 милиони по сезона. Тој го постигна својот прв гол за клубот на 21 август 2016 година во 4-3 победата над Аталанта.
My Friend

"My Friend" е песна на хрватскиот пејач Жак Ходак. Песната ќе ја претставува Хрватска на Евровизија 2017. Таа беше издадена како дигитално симнување на 2 март 2017 година, и е првата мелодија на Хрватска која содржи текстови на италијански јазик. Хоудек наизменично пее на италијански и на англиски јазик со користење на неговиот глас и фалсет регистри.
1 Евросонг натпреварување
На 17 февруари 2017 година, Хоудек беше најавен како Хрватскиот учесник на Песна на Евровизија 2017 година. На 20 февруари, беше потврдено дека песната што ќе ја изведува се вика "Мојот пријател". Песната беше релаизирана и целосно одработена на 2 март.. Хрватска ќе се натпреварува во второто полуфинале на Евровизија.
2 Табели
2.1 Неделни табели
Табела (2017), Peakposition
Хрватска (HR Top 40), 4
3 Историја на издавање
Регион, Дата, Формат, Издавач, Наводи
Ширум светот, 2 Mарт 2017, Digital download, Кроација Рекордс,
Running Scared

„Running Scared“ — песна изведена од страна на азербејџанскиот дует Елдар и Нигар, познати и како Ели и Ники. Песната му донела победа на Азербејџан на Евровизија 2011, одржана во Диселдорф, Германија. Во финалето одржано на 14 мај, песната победила со освоен 221 бод откако претходно обезбедила учество преку првото полуфинале на 10 мај. Со тоа, Ели и Ники станале првиот мешан дует кој победил на Евровизија по 1963 година, како и први победници кои настапувале за Азербејџан.
1 Заднина
Пред објавувањето на ''Running Scared'', ниту еден од пејачите немале настап во дует. Според Елдар Гасимов, обајцата пејачи на сцената биле несигурни дали еден таков проект ќе биде успешен. Освен тоа, по нивната победа на Евровизија, запрашани во интервју за ''Daily Mail'' дали планираат да продолжат да соработуваат во иднина, Нигар Џамал изјавила дека нејзин основен приоритет бил да брка поединечна кариера, иако таа не ја исклучила можноста за повеќе заеднички проекти со Елдар Гасимов.
2 Снимање и избор
''Running Scared'' била избрана од околу 70 поднесени песни од Азербејџан и од странство, кои биле прифатени од страна на ТВ Иџтимаи во периодот од четири седмици по 10 јануари. Елдар Гасимов изјавил дека песната била совршена комбинција од различните стилови, гласови и духови на двајцата пејачи.
Автори на песната се Стефан Ерн и Сандра Бјурман од Шведска и Јејн Фаркухарсон од Обединетото Кралство. Ерн и Бјурман исто така биле автори и на песната „Drip Drop“, којашто го претставувала Азербејџан на Евровизија 2010.
Акустичката и ремикс-верзија биле изработени од страна на германскиот ди-џеј Азидо да Бас во втората половина на април 2011.''Running Scared'' поставила нов рекорд како евровизиски победник со најмал број на освоени бодови, освојувајќи 5,26 бодови по жири-комсија во просек, со тоа соборувајќи го претходниот рекорд во сопственост на песната од Елена Папаризу ''My Number One'' којашто победила во 2005 година.
3 Музички видео-запис
Официјалниот видео-запис за ''Running Scared'' бил објавен на 11 април 2011 и бил во режија на Тармо Крим. На записот му претходел друг видео-запис, објавен во март истата година. Крим, кој исто така бил режисер на Евровизија 2002, одржана во неговата матична Естонија, го добил правото да го режира записот откако својот предлог го поднел во февруари 2011.
Видео-записот бил снимен во јужен Крим, прикажувајќи го Ели како прави фотографии од Ники, која се појавува како седи на гребен со лабрадор ретривер и се превезува со жичница. Овие сцени се наизменично прекинати од снимки на Ели и Ники како пеат одвоено и заедно. На крајот, Ели е прикажан како се искачува на гребенот додека Ники нежно гледа кон него, по што обајцата се спојуваат и последниот рефрен го пејат заедно, свртени лице в лице.
4 Табели
4.1 Седмични табели
Табела, Највисокоместо
Германија (Media Control AG), 33
Романија (Romanian Top 100), 99
Русија (Digital Chart), 10
Словачка (IFPI), 50
UK Singles (The Official Charts Company), 61
Бубрежна карлица

Бубрежна карлица е коничен, проширен и плоскат дел од мочните патишта на бубрегот. На латералниот дел, којшто претставува и широка база на карлицата, се отвораат големите бубрежни чашки. Од врвот на бубрежната карлица, кој е насочен медијално и надолу, тргнува уретерот.
Со помош на hilus renalis бубрежната карлица е поделена на два дела: латерален или интраренален дел, значително покус и локализиран во бубрежниот синус и медијален или екстраренален дел, слободен и локализиран надвор од бубрегот.
Душан Баста

Душан Баста (Serbian Cyrillic: Душан Баста; роден на 18 август 1984 година) — поранешен српски фудбалер, играч од одбраната.
Баста бил дел од фудбалскиот тим на Србија и Црна Гора на Светското првенство 2006 во Германија, но не настапил на ниту еден натпревар.